Document ID: 32005R0905

KOMISJONI MÄÄRUS (EÜ) nr 905/2005,
16. juuni 2005,
millega määratakse kindlaks toorpuuvilla tegelik toodang ja sellest tulenev soovitushinna vähendamise määr turustusaastal 2004/2005
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Kreeka ühinemisakti, eriti selle protokolli nr 4 puuvilla kohta, (1)
võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, (2) eriti selle artikli 19 lõike 2 kolmandat taanet,
ning arvestades järgmist:
(1)
Komisjoni 2. augusti 2001. aasta määruse (EÜ) nr 1591/2001 (millega sätestatakse puuvilla toetuskava üksikasjalikud rakenduseeskirjad) (3) artikli 16 lõike 3 esimese lõiguga nähakse ette, et jooksva turustusaasta tegelik toodang ja määruse (EÜ) nr 1051/2001 osutatud soodushinna alandamine määratakse kindlaks enne asjaomase turustusaasta 15. juunit.
(2)
Määruse (EÜ) nr 1591/2001 artikli 16 lõike 3 teises lõigus on täpsustatud tingimused, millest tuleb kinni pidada, et toorpuuvill võetaks arvele tegeliku toodanguna.
(3)
Kiusaagist kvaliteedikriteeriumina kasutades on Kreeka asutused tunnistanud abikõlblikuks 1 135 534 tonni toorpuuvilla.
(4)
34 142 tonni 15. mail 2005 Kreeka asutuste poolt mitte abikõlblikuks tunnistatud toorpuuvilla hulka kuulub nimetatud asutuste andmetel 6 172 tonni puuvilla 2 364,9 hektari suuruselt külvipinnalt, mis pole deklareeritud vastavalt määruse (EÜ) nr 1591/2001 artiklile 9; 22 746 tonni puuvilla, mille puhul pole täidetud määruse (EÜ) nr 1051/2001 artikli 17 lõike 3 alusel vastuvõetud riiklike külvipindade vähendamise sätteid; 3 580 tonni puuvilla, mis pole nimetatud määruse artikli 15 lõikele 1 vastava veatu ja standardse turustuskvaliteediga ning 1 644 tonni puuvilla 2 040 hektari suuruselt külvipinnalt, mille eest on asjaomastele tootjatele antud looduskahjude tõttu rahalist hüvitist.
(5)
1 644 tonni toorpuuvilla väljajätmine tegeliku toodangu hulgast ei ole põhjendatud. Tegemist on määruse (EÜ) nr 1591/2001 artikli 9 kohaselt deklareeritud külvipindadelt saadava kogusega, mis on tegelikult edastatud toorpuuvillatehastele. Looduskahjudega külvipindade väga madal toorpuuvillasaagikus tonnides on oluline näitaja kinnitamaks, et neil pindadel on siiski tootmine toimunud. Järelikult vastab see kogus määruse (EÜ) nr 1591/2001 artikli 16 lõike 3 teises lõigus sätestatud kriteeriumidele ja tuleb seetõttu nimetatud 1 135 534 tonnile juurde liita.
(6)
Seetõttu tuleb Kreeka tegelikuks toorpuuvillatoodanguks turustusaastal 2004/2005 lugeda 1 137 229 tonni.
(7)
Kiusaagist kvaliteedikriteeriumina kasutades on Hispaania asutused tunnistanud abikõlblikuks 368 084 tonni toorpuuvilla.
(8)
1 638 tonni 15. mail 2005 Hispaania asutuste poolt mitte abikõlblikuks tunnistatud toorpuuvilla hulka kuulub nimetatud asutuste andmetel 1 612 tonni, mille puhul pole täidetud määruse (EÜ) nr 1051/2001 artikli 17 lõike 3 alusel vastuvõetud riiklikke külvipindade vähendamise sätteid; 6 tonni, mis pole nimetatud määruse artikli 15 lõikele 1 vastava veatu ja standardse turustuskvaliteediga ning 7 tonni, mille puhul pole täidetud nimetatud määruse artiklis 11 osutatud eeskirju lepingu kohta.
(9)
13 tonni toorpuuvilla väljajätmine tegeliku toodangu hulgast lepingut käsitlevate reeglite eiramise tõttu ei ole põhjendatud. Peale selle vastab see kogus määruse (EÜ) nr 1591/2001 artikli 16 lõike 3 teises lõigus sätestatud kriteeriumidele ja tuleb seetõttu nimetatud 368 084 tonnile juurde liita.
(10)
Seega tuleb kiusaagist kvaliteedikriteeriumina kasutades Hispaania tegelikuks toorpuuvillatoodanguks turustusaastal 2004/2005 lugeda 368 097 tonni.
(11)
Kiusaagist kvaliteedikriteeriumina kasutades on Hispaania asutused tunnistanud abikõlblikuks 982 tonni toorpuuvilla, mis on kasvatatud Portugali külvipindadel. See kogus vastab määruse (EÜ) nr 1591/2001 artikli 16 lõike 3 teises lõigus sätestatud kriteeriumidele ja tuleb seetõttu lugeda Portugali 2004/2005. turustusaasta tegelikuks puuvillatoodanguks.
(12)
Määruse (EÜ) nr 1051/2001 artikli 7 lõikega 2 nähakse ette, et juhul, kui Hispaanias ja Kreekas kindlaksmääratud tegelike toodangute summa ületab 1 031 000 tonni, vähendatakse nimetatud määruse artikli 3 lõikes 1 osutatud soovitushinda igas liikmesriigis, kus tegelik toodang ületab garanteeritud riikliku koguse.
(13)
Peale selle juhul, kui Hispaania ja Kreeka tegelik kogutoodang, mida on vähendatud 1 031 000 tonni võrra, on üle 469 000 tonni, suurendatakse soovitushinna 50 %-list hinnaalandust määruse (EÜ) nr 1051/2001 artikli 7 lõike 4 teise lõigu eeskirjade kohaselt.
(14)
Turustusaastal 2004/2005 ületatakse garanteeritud riiklik kogus nii Hispaanias kui Kreekas. Hispaania tegelik toodang on 4 830 tonniga teises koguserühmas, mis jääb väljapoole 113 000 tonni võrra suurendatud riiklikku garanteeritud kogust. Seetõttu tuleb Hispaania puhul kohaldada soovitushinna 54 %-list alandamist. Kreeka tegelik toodang jääb alla 356 000 tonni võrra suurendatud riiklikku garanteeritud kogust. Seetõttu tuleb Kreeka puhul kohaldada soovitushinna 50 %-list alandamist.
(15)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Turustusaastal 2004/2005 määratakse toorpuuvilla tegelikuks toodanguks:
-
Kreekas 1 137 229 tonni,
-
Hispaanias 368 097 tonni,
-
Portugalis 982 tonni.
2. Soovitushinna alandamise summaks turustusaastal 2004/2005 määratakse:
-
Kreekas 24,130 eurot 100 kg toorpuuvilla kohta,
-
Hispaanias 27,425 eurot 100 kg toorpuuvilla kohta,
-
Portugalis 0 eurot 100 kg toorpuuvilla kohta.
Artikkel 2
Käesolev määrus jõustub selle Euroopa Liidu Teatajas avaldamise päevale järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuni 2005

Labels: 2
18
17
19